Критеријуми оцењивања ученика

Оцењивање се обавља уз уважавање ученикових способности, претходних постигнућа, степена спретности и умешности.

Оценом се вреднује:

* Оствареност исхода и прописаних(прилагођених ) стандарда постигнућа;
* Ангажовање ученика у настави;
* Самостални радови, (цртежи, есеји ,домаћи задаци, презентације и др.);
* Учешће и ангажовање у различитим облицима групног рада и пројектима;
* Напредовање ученика у односу на претходни период,

# Оствареност исхода и прописаних (прилагођених) стандарда постигнућа

* Оценом одличан (5) оцењује се ученик који је остварио напредни ниво постигнућа из већине области/тема/ стандарда;
* Оценом врлодобар (4 )оцењује с еученик који је остварио средњи ниво постигнућа из свих области;
* Оценом добар (3) оцењује се ученик који је остварио средњи ниво постигнућа из већине области;
* Оценом довољан (2 )оцењује се ученик који је остварио основни ниво постигнућа из свих области;
* Оценом недовољан (1) оцењује се ученик који није остварио ни основни ниво постигнућа из свих области.

# Ангажовање ученика у настави

* Оценом одличан (5) оцењује се ученик који активно учествује у раду на часу, редовно пише домаће задатке и има изузетно одговоран однос према предмету;
* Оценом врлодобар (4) оцењује се ученик који је активан на часу и често учествује у решавању постављених задатака, има одговоран однос према домаћим задацима и предмету уопште;
* Оценом добар (3) оцењује се ученик који уз подстицај учествује у активностима на часу и већину постављених задатака одговорно извршава;
* Оценом довољан (2) оцењује се ученик који постављене задатке извршава уз подстицај и помоћ наставника;
* Оценом недовољан (1) оцењује се ученик који не извршава постављене задатке, ни уз подстицај и помоћ наставника;

# Самостални радови (цртежи, есеји, домаћиз адаци, презентације и др.)

* Оценом одличан (5) оцењује се ученик који је самосталним радом показао да може да примени знање у новој и непознатој ситуацији; презентује рад са јасном аргументацијом ставова и решења уз коришћење информационих технологија;
* Оценом врлодобар (4) оцењује се ученик који је самосталним радом показао да може да решава проблеме избором одговарајуће процедуре у новој ситуацији; презентује рад износећи ставове на основу аргумената уз коришћење информационих технологија;
* Оценом добар (3) оцењује се ученик који је самосталним радом показао да може да решав а проблеме избором одговарајуће процедуре у познатој ситуацији; презентује резултате рада тако да јасно формулише своје ставове укључујући коришћење информационих технологија;
* Оценом довољан (2) оцењује се ученик који је самосталним радом показао да може да решава проблеме избором одговарајуће процедуре у једноставној

ситуацији и уз инструкције наставника презентује резултате рада тако да уме јасно да искаже појединости у оквиру одређеног садржаја, укључујући коришћење информационих технологија;

* Оценом недовољан (1) оцењује се ученик који је самосталним радом показао да не може да решава проблеме избором одговарајуће процедуре у једноставно јситуацији; презентује радове тако да не уме јасно да искаже појединости у оквиру одређеног основног садржаја, а информационе технологије не користи сврсисходно;

# Учешће и ангажовање у различитим облицима групног рада

* Оценом одличан (5) оцењује се ученик који изузетно доприноси групном раду продукцијом идеја,иницира и организује поделу улога и задатака, планира краткорочне и дугорочне активности и одређује потребно време и ресурсе,уважава чланове тима и различитост идеја;
* Оценом врло добар (4) оцењује се ученик који планира динамику рада, организује активности у групи,реализује сопствене задатке имајући на уму приоритете и планиране заједничке продукте групног рада,уважава чланове тима и различитост идеја;
* Оценом добар (3) оцењује се ученик који извршава додељене задатке у складу с циљевима и планираном динамиком рада у групи,уважава члановетима и различитост идеја;
* Оценом довољан (2) оцењује се ученик који извршава додељене задатке уз подршку осталих чланова групе,уважава чланове тима и различитост идеја;
* Оценом недовољан (1) оцењује се ученик који не извршава додељене задатке;

# Напредовање ученика у односу на претходни период

* Оценом одличан(5) оцењује се ученик који континуирано показује заинтересованост и одговорност према сопственом процесу учења, уважава препоруке за напредовање и реализује их.
* Оценом врло добар(4) оцењује се ученик који континуирано показује заинтересованост за сопствени процес учења, уважава препоруке за напредовање и углавном их реализује.
* Оценом добар(3) оцењује се ученик који показује заинтересованост за сопствени процес учења, уважава препоруке за напредовање и делимично их реализује.
* Оценом довољан (2) оцењује се ученик који повремено показује заинтересованост за сопствени процес учења, а препоруке за напредовање реализује уз стално праћење.
* Оценом недовољан(1) оцењује се ученик који не показује заинтересованост за сопствени процес учења, нити напредак.

# Формативно оцењивање подразумева праћење:

* Постизања прописаних исхода
* напредовања,
* ангажовања и мотивисаности ученика,
* активног учествовања у настави
* редовног доношења прибора, опреме за рад...
* израде домаћих задатака,
* односа према раду.

Формативно оцењивање је саставни део процеса наставе и учења и садржи повратну информацију наставнику за даље креирање процеса учења, и препоруке ученику за даље напредовање.

Препорука за даље напредовање ученика јасно указује ученику на то шта треба да побољша у наредном периоду, и саставни је део повратне информације уз оцену.

Формативно оцењивање се води у педагошкој свесци наставника, а из овог оцењивања проистиче оцена, на крају планираног периода који предвиди наставник и о томе обавест и ученике.

# Критеријими оцењивања писаних провера знања:

Писане провере знања се раде према утврђеном плану писаних провера.

Састављају се тако да садрже одговарајући број питања или задатака основног,средњег и напредног нивоа.

Критеријуми оцењивања:

|  |  |
| --- | --- |
| Оцена | Тачни одговори |
| Одличан(5) | 85% -100% |
| Врлодобар(4) | 70% -84% |
| Добар(3) | 54% -69% |
| Довољан(2) | 38% -53% |
| Недовољан(1) | 0%-37% |

У зависности од сложености писане провере дати критеријум може да се коригује за ±5%.

Стручно веће друштвених наука